ליאו נואי

ליאו נואי (אנגלית: Leo Noe) הוא איל-נדל"ן ואיש עסקים יהודי-בריטי. נואי נחשב לאחד משלושת אילי הנדל"ן הבולטים של בריטניה. לפי כלי התקשורת שוויו הוא לכל הפחות 500 מיליון ליש"ט, ובשנת 2016 קבע מגזין ה"סאנדיי טיימס" כי מקומו הוא 228 ברשימת העשירים ביותר.

אודות 
נולד באנגליה. למד בבית הספר החרדי חשמונאים בלונדון. סבו שהגיע ללונדון ממזרח אירופה החל בעסקי הנדל"ן שהיו בסיס לחברת ההחזקות Reit Asset Management, בעלת נכסים בהיקף של למעלה מ-3 מיליארד דולר. בין נכסיו הבולטים נמנים מרכזי קניות, בנייני משרדים, בנייני מגורים ורשת בתי מלון. 

בשנת 2003 רכש את חברת נכסי-אזורים מגנדן על-פי שווי של כ-400 מיליון. היה בעליה (53%) של חברת בריטיש ישראל, בעלת קניונים למשרדים רבים בארץ שנמכרה בשנת 2010 לחברת מליסרון, שבשליטת יולי עופר, תמורת 1.3 מיליארד שקל.

בשנת 2004 הוענק לו אות לשכת המסחר בריטניה-ישראל. נואי עוסק בפעילות פילנתרופית למטרות יהודיות בבריטניה ובישראל. הוא עומד בראש קרן קמח - (קידום מקצועי חרדי), שעוסקת בהכשרה מקצועית לחרדים.

למשפחת נואי דירה בפרויקט ממילא בירושלים. נשוי ואב לחמישה ילדים.

קישורים חיצוניים

הערות שוליים

אנשי עסקים יהודים בריטים
נדבנים יהודים בריטים
בריטים שנולדו ב-1953